pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​“พาณิชย์”ลุยปั้น SMEs ภูมิภาค ดึงกูรูติวเข้ม เพิ่มโอกาสทำธุรกิจ ขยายตลาดใน-ต่างประเทศ [กระทรวงพาณิชย์]
วันพุธที่ 17 มิถุนายน 2563
​“พาณิชย์”ลุยปั้น SMEs ภูมิภาค ดึงกูรูติวเข้ม เพิ่มโอกาสทําธุรกิจ ขยายตลาดใน-ต่างประเทศ [กระทรวงพาณิชย์]
​“พาณิชย์”ลุยปั้น SMEs ภูมิภาค ดึงกูรูติวเข้ม เพิ่มโอกาสทําธุรกิจ ขยายตลาดใน-ต่างประเทศ
กรมส่งเสริมการค้าระหว่างประเทศเดินหน้าโครงการต้นกล้าทูโกล ลุยปั้น SMEs ในส่วนภูมิภาค ทั้งภาคใต้ ภาคตะวันออก และภาคเหนือสู่เวทีการค้า เชิญกูรูการค้าติวเข้ม ตั้งเป้าฝึกอบรม 450 ราย คัดเหลือ 45 ราย ก่อนส่งทีมช่วยพัฒนาเชิงลึก เพื่อสร้างโอกาสในการขยายธุรกิจทั้งตลาดในประเทศและต่างประเทศ
นายสมเด็จ สุสมบูรณ์ อธิบดีกรมส่งเสริมการค้าระหว่างประเทศ เปิดเผยว่า สถาบันพัฒนาผู้ประกอบการการค้ายุคใหม่ หรือ NEA ได้ปรับรูปแบบการจัดโครงการต้นกล้า ทู โกลใหม่ เป็นการฝึกอบรมแบบไฮบริด ทั้งออนไลน์และออฟไลน์ เพื่อช่วยสร้างโอกาสให้กับผู้ประกอบการขนาดกลางและเล็ก (SMEs) ได้มีโอกาสก้าวเข้าไปสู่เวทีการค้าสากล แม้จะเป็นช่วงการแพร่ระบาดของไวรัสโควิด-19 โดยปีนี้ ได้เน้นการช่วยพัฒนา SMEs ในพื้นที่ภูมิภาค ได้แก่ ภาคใต้ ภาคตะวันออก และภาคเหนือ ซึ่งจะเริ่มต้นที่ภาคใต้ก่อนในวันที่ 23 มิ.ย.2563 นี้
“กรมฯ ได้จัดโครงการต้นกล้า ทู โกล เป็นปีที่ 9 แล้ว แต่ปีนี้พิเศษหน่อย เพราะเป็นช่วงสถานการณ์โควิด-19 จึงได้ปรับการฝึกอบรมเป็นแบบไฮบริด มีทั้งออนไลน์และออฟไลน์ โดยจะเชิญผู้เชี่ยวชาญด้านการทําธุรกิจ การทําการค้า มาช่วยวางแผนการทําธุรกิจ การพัฒนาสินค้า พัฒนาผลิตภัณฑ์ และเรียนรู้ช่องทางการจําหน่ายทั้งออฟไลน์ ออนไลน์ ตลอดจนการก้าวไปสู่เวทีการค้าระหว่างประเทศ เพราะสินค้าของ SMEs ทุกวันนี้ มีความหลากหลาย มีคุณภาพ หากส่งเสริมให้ตรงตามความต้องการของผู้บริโภค ก็จะขยายตลาดได้อีกมาก”
ทั้งนี้ ในส่วนของ SMEs ที่ผ่านการฝึกอบรมกับกรมฯ จะได้รับการผลักดันให้มีช่องทางการเปิดตลาดใหม่ๆ โดยในประเทศ จะประสานกับผู้ซื้อรายใหญ่ เช่น กลุ่มเซ็นทรัล คิงเพาเวอร์ ให้มาคัดเลือกสินค้าไปจําหน่าย หรือในตลาดต่างประเทศ จะสนับสนุนให้มีโอกาสในการออกไปเปิดตลาดใหม่ๆ ที่เหมาะสมกับแต่ละผลิตภัณฑ์ด้วย
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนโครงการอาเซียน – ออสเตรเลีย เพื่อต่อต้านการค้ามนุษย์ ASEAN – ACT (NPSC)
วันพฤหัสบดีที่ 14 พฤศจิกายน 2562
“ยุติธรรม” ขับเคลื่อนโครงการอาเซียน – ออสเตรเลีย เพื่อต่อต้านการค้ามนุษย์ ASEAN – ACT (NPSC)
นายวิทยา สุริยะวงค์ รองปลัดกระทรวงยุติธรรม ประธานการประชุมหน่วยงานขับเคลื่อนกํากับดูแลโครงการอาเซียน – ออสเตรเลีย เพื่อต่อต้านการค้ามนุษย์ ASEAN – ACT (NPSC)
ในวันพุธที่ ๑๓ พฤศจิกายน ๒๕๖๒ เวลา ๐๙.๓๐ น.
ณ โรงแรมเซ็นทรา บาย เซ็นทารา ศูนย์ราชการ และคอนเวนชันเซ็นเตอร์ แจ้งวัฒนะ
นายวิทยา สุริยะวงค์ รองปลัดกระทรวงยุติธรรม
ประธานการประชุมหน่วยงานขับเคลื่อนกํากับดูแลโครงการอาเซียน – ออสเตรเลีย
เพื่อต่อต้านการค้ามนุษย์ ASEAN – ACT (NPSC)
โดยมี พล.ต.อ. ธรรมศักดิ์ วิชชารยะ รองเลขาธิการนายกรัฐมนตรีฝ่ายการเมือง
ผู้แทนจากสถานเอกอัครราชทูตออสเตรเลีย ผู้ประสานงานโครงการฯ
และผู้แทนจากหน่วยงานในสังกัดกระทรวงยุติธรรม เข้าร่วมฯ
ทั้งนี้ คณะกรรมการขับเคลื่อนและกํากับดูแลโครงการฯ มีจุดมุ่งหมาย
ในการชี้นํายุทธศาสตร์ในการต่อต้านการค้ามนุษย์ให้กับโครงการ
สร้างความมั่นใจว่าโครงการมีแนวทางการดําเนินงาน
ที่สอดคล้องกับยุทธศาสตร์และลําดับความสําคัญในการต่อต้านการค้ามนุษย์ของประเทศ
และสร้างความมั่นใจว่าโครงการมีแนวทางการดําเนินงานที่สอดคล้องกับพันธสัญญา
ในเรื่องของความเท่าเทียมของเพศสภาพ และสิทธิมนุษยชน ของระดับประเทศและระดับภูมิภาคอาเซียน
รัฐบาลไทย-ข่าวทำเนียบรัฐบาล-ธ.ก.ส. จับมือ แบงก์เกษตรจีน ร่วมพัฒนาบุคลากรและ SMEs เกษตร
วันศุกร์ที่ 12 ตุลาคม 2561
ธ.ก.ส. จับมือ แบงก์เกษตรจีน ร่วมพัฒนาบุคลากรและ SMEs เกษตร
ธ.ก.ส. ลงนามร่วมมือธนาคารเพื่อการพัฒนาการเกษตรแห่งประเทศจีน เสริมสร้างประสิทธิภาพด้านทรัพยากรมนุษย์และองค์กร ส่งมอบบริการที่ดีแก่ลูกค้า พร้อมขยายโอกาสทางธุรกิจด้านสินค้าเกษตร
วันนี้ (12 ตุลาคม 2561) ณ ธนาคารเพื่อการเกษตรและสหกรณ์การเกษตร (ธ.ก.ส.) สํานักงานใหญ่ บางเขน ได้จัดพิธีลงนามบันทึกความเข้าใจว่าด้วย “การพัฒนาบุคลากรและพัฒนาธุรกิจ (Mutual cooperation for training and business development activities)” ระหว่าง ธนาคารเพื่อการพัฒนาการเกษตรแห่งประเทศจีน (Agricultural Development Bank of China (ADBC)) กับ ธ.ก.ส. เพื่อเสริมสร้างและพัฒนาประสิทธิภาพด้านทรัพยากรมนุษย์และประสิทธิภาพองค์กร (Institutional Efficiency and Human Resources Development) เพื่อส่งมอบบริการที่ดีแก่ประชาชนในภาคชนบท ตลอดจนขยายโอกาสในการเชื่อมโยงธุรกิจของเกษตรกรและผู้ประกอบการ SMAEs ของ ธ.ก.ส. เพื่อยกระดับรายได้และคุณภาพชีวิตของประชาชนในภาคชนบท อันนําไปสู่การเป็นธนาคารแห่งความยั่งยืน
นายอภิรมย์ สุขประเสริฐ ผู้จัดการ ธ.ก.ส. กล่าวว่า “ธ.ก.ส. และธนาคารเพื่อการพัฒนาการเกษตรแห่งประเทศจีน (ADBC) ได้มีการลงนามความร่วมมือเพื่อการแลกเปลี่ยนเรียนรู้ระหว่างกัน ตั้งแต่ ปี 2548 อันนําไปสู่การเสริมสร้างศักยภาพของบุคลากรทั้ง 2 องค์กร การพัฒนาด้านการบริการและการเชื่อมโยงธุรกิจให้กับลูกค้า สําหรับความร่วมมือในครั้งนี้จะเป็นการเพิ่มประสิทธิภาพการใช้ประโยชน์ด้านข้อมูลข่าวสารที่ทันสมัยมาใช้ในการเสริมสมรรถนะการดําเนินงานของธนาคารและการให้บริการประชาชน พร้อมทั้งการแลกเปลี่ยนผู้เชี่ยวชาญด้าน ต่าง ๆ การอบรมและพัฒนาตัวแบบในการดําเนินธุรกิจของผู้ประกอบการธุรกิจเกษตรทั้งขนาดกลางและขนาดย่อม การต่อยอดไปสู่การเจรจาทางการค้าและการจับคู่ทางธุรกิจของสินค้าเกษตรที่มีมาตรฐานของไทย เช่น ข้าว หมอนยางพารา ผลไม้อบแห้งที่เป็นกลุ่มลูกค้า SMAEs ของ ธ.ก.ส. อันนําไปสู่การพัฒนาคุณภาพสินค้า การสร้างงาน สร้างรายได้และการยกระดับคุณภาพชีวิตของประชาชนในภาคชนบท”
Mr.Qian Wenhui ประธาน ADBC กล่าวว่า ความร่วมมือระหว่าง ADBC กับ ธ.ก.ส. ในครั้งนี้จะเป็น การแลกเปลี่ยนข้อมูลความรู้ทั้งในเชิงทฤษฎีและเชิงปฏิบัติในพื้นที่เพื่อให้เกิดการพัฒนาที่เป็นรูปธรรม มีการพัฒนาบุคลากรควบคู่กับการพัฒนาแผนธุรกิจ โดยอาศัยเทคโนโลยีสารสนเทศและการสื่อสารที่ทันสมัยเพื่ออํานวยประโยชน์ในการให้บริการลูกค้า ตลอดจนการกําหนดนโยบายและกลยุทธ์การดําเนินงานที่จะนําไปสู่การพัฒนา ภาคชนบทของทั้งสองประเทศ พร้อมทั้งยังเป็นการขยายโอกาสไปยังลูกค้าในการแลกเปลี่ยนความรู้และความเชื่อมโยงทางธุรกิจ
รัฐบาลไทย-ข่าวทำเนียบรัฐบาล-อนุทิน แจกหน้ากากอนามัยประชาชนบรรเทาความเดือดร้อน 1.4 ล้านชิ้น
วันจันทร์ที่ 2 มีนาคม 2563
อนุทิน แจกหน้ากากอนามัยประชาชนบรรเทาความเดือดร้อน 1.4 ล้านชิ้น
รองนายกรัฐมนตรีและรัฐมนตรีว่าการกระทรวงสาธารณสุข ให้กระทรวงสาธารณสุขนําหน้ากากอนามัย 1.4 ล้านชิ้น แจกประชาชนส่วนกลางและส่วนภูมิภาค บรรเทาความเดือดร้อน
รองนายกรัฐมนตรีและรัฐมนตรีว่าการกระทรวงสาธารณสุข ให้กระทรวงสาธารณสุขนําหน้ากากอนามัย 1.4 ล้านชิ้น แจกประชาชนส่วนกลางและส่วนภูมิภาค บรรเทาความเดือดร้อน
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ได้มอบหน้ากากอนามัย 1,400,000 ชิ้น บรรเทาความเดือดร้อน โดยแจกให้กับประชาชนฟรีคนละ 3 ชิ้น ที่กระทรวงสาธารณสุขเป็นเวลา 2 วัน ในวันที่ 2 – 3 มีนาคม 2563 รวม 200,000 ชิ้น มีจุดบริการที่กรมต่าง ๆ จํานวน 9 กรม ได้แก่ กรมควบคุมโรค กรมอนามัย สํานักงานปลัดกระทรวงสาธารณสุข กรมการแพทย์ กรมวิทยาศาสตร์การแพทย์ กรมสนับสนุนบริการสุขภาพ กรมการแพทย์แผนไทยและแพทย์ทางเลือก กรมสุขภาพจิต และสํานักงานคณะกรรมการอาหารและยา เพื่ออํานวยความสะดวก ประชาชนไม่ต้องคิวรอนาน ลดความเสี่ยงต่อการติดเชื้อ และอีก 1,200,000 ชิ้น จะนําไปแจกให้ประชาชนในจังหวัดต่างๆ โดยมอบให้ 12 เขตสุขภาพ เขตสุขภาพละ 100,000 ชิ้น
“การแจกหน้ากากอนามัยจํานวนนี้ เป็นการบรรเทาความเดือดร้อนให้ประชาชนในช่วงนี้ และขอให้ที่ผู้ป่วยใส่หน้ากากอนามัย ไปโรงพยาบาลเพื่อพบแพทย์ สําหรับผู้ที่ไม่ป่วยใส่เมื่อจะออกไปในที่ชุมชน” นายอนุทินกล่าว
นอกจากนี้ ได้ให้กระทรวงสาธารณสุข จัดส่งให้โรงพยาบาลในสังกัด จํานวน 500,000 ชิ้นภายในสัปดาห์นี้ ส่วนหน้ากากอนามัยที่องค์การเภสัชกรรม จําหน่ายให้แก่ประชาชนวันละ 10,000 ชิ้น เป็นจํานวนที่เกินจากการจัดสรรให้กับโรงพยาบาลในสังกัดกระทรวงสาธารณสุข
*********************** 2 มีนาคม 2563
รัฐบาลไทย-ข่าวทำเนียบรัฐบาล-นายกฯ เยี่ยมศูนย์บริหารสถานการณ์โควิด-19 ให้กำลังใจและแนวทางการทำงาน ยืนยันรัฐบาลพร้อมยกระดับมาตรการให้เข้มข้นตามสถานการณ์ เพราะหัวใจคือ “ประชาชน”
วันพุธที่ 18 มีนาคม 2563
นายกฯ เยี่ยมศูนย์บริหารสถานการณ์โควิด-19 ให้กําลังใจและแนวทางการทํางาน ยืนยันรัฐบาลพร้อมยกระดับมาตรการให้เข้มข้นตามสถานการณ์ เพราะหัวใจคือ “ประชาชน”
พลเอก ประยุทธ์ จันทร์โอชา นายกรัฐมนตรี เยี่ยมศูนย์บริหารสถานการณ์โควิด-19 ให้กําลังใจและแนวทางการทํางาน ยืนยันรัฐบาลพร้อมยกระดับมาตรการให้เข้มข้นตามสถานการณ์ เพราะหัวใจคือ “ประชาชน”
วันนี้ (18 มี.ค.63) เวลา 11.40 น. ภายหลังการตรวจเยี่ยมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ณ ตึกสันติไมตรี ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยความตั้งใจ ว่า มาเยี่ยมมาให้กําลังใจเจ้าหน้าที่รวมทั้งให้นโยบายแนวปฏิบัติการทํางานในแต่ละวัน โดยให้นําผลการประชุมมาแถลงแจ้งให้ประชาชนทราบอย่างต่อเนื่อง จะได้เป็นไปในทิศทางเดียวกัน ป้องกันไม่ให้เกิดความสับสน เพราะปัจจุบันข้อมูลมีจํานวนมาก โดยเฉพาะข้อมูลสถิติที่ทุกคนต้องการทราบในแต่ละวันรวมทั้งสถิติในต่างประเทศ นํามาเปรียบเทียบแนวปฏิบัติของไทยกับการดําเนินการของต่างประเทศ เพื่อใช้เตรียมการรองรับการแพร่ระบาดระดับต่อไป
โอกาสนี้ นายกรัฐมนตรีชี้แจงการทํางานในมาตรการระยะที่ 3 ว่า เป็นคนละคํากับระดับ 3 ซึ่งการแพร่เชื้อไวรัสโคโรนา 2019 ระดับ 3 เป็นการกําหนดโดย WHO แสดงลักษณะการแพร่กระจายจากคนที่1 คนที่ 2 คนที่ 3 และคนที่ 4 ยังยืนยันว่า ไทยอยู่ในขั้นตอนที่ยังควบคุมได้พอสมควร แต่หากเมื่อสถานการณ์เปลี่ยนก็ต้องเป็นระดับ 3 แต่ได้เตรียมมาตรการในการทํางานรไว้แล้วเพื่อรองรับโดยสั่งเตรียมสถานที่ เตียง สถานพยาบาลทั้งของทหาร และโรงพยาบาลเอกชนบางแห่ง หากจําเป็นก็จะใช้โรงแรมเพิ่มเข้ามาด้วย การดําเนินการในปัจจุบัน ไม่ “ปิดจังหวัดหรือปิดประเทศ” ไม่เหมือนกรณีอู่ฮั่น แต่เน้นมาตรการเข้มข้นสกัดกั้นคนเข้า-ออก ตรวจสอบเข้มข้นทั้งท่ารถ ท่าเรือ อากาศซึ่งวานนี้ ก็ได้ออกมาตรการในการทํางานระยะที่ 3 แล้ว ซึ่งต้องรอดูว่าจะมีผลกระทบอะไรออกมาบ้าง และจะดูแลคนเหล่านี้ได้อย่างไร รวมทั้งได้สั่งนําระบบดิจิทัลออนไลน์มาใช้ในการบริการประชาชน เช่น การขึ้นทะเบียนเพื่อให้เข้าถึงบริการของรัฐ รวมทั้งจะนําระบบออนไลน์มาใช้ในการเกณฑ์ทหาร โดยจะมีการเปิดให้สมัครก่อน แล้วนํามาคัดกรองอีกครั้ง ที่เหลือค่อยมาเกณฑ์ภายหลังอีกครั้ง เพื่อจํากัดจํานวนคนหมู่มากมาอยู่รวมกัน ป้องกันการแพร่เชื้อไวรัสโควิด-19
นายกรัฐมนตรียังกล่าวถึงกรณีประเทศมาเลเซียประกาศ มาตรการ “ปิดประเทศ” ชั่วคราว ทําให้มีคนไทยเดินทางกลับประเทศในขณะนี้ว่า เจ้าหน้าที่ ตม. และศุลกากรได้ตรวจสอบและคัดกรองอย่างเข้มงวดตามแนวปฏิบัติเช่นเดียวกับที่สนามบินและจุดตรวจถาวรทั้งหมด รวมทั้งสั่งทหารไปติดตามบุคคลเล็ดลอดตามชายแดนและช่องทางธรรมชาติ ควบคุมมาเข้าระบบตรวจสอบคัดกรองทั้งหมด
ทั้งนี้ ในระหว่างประชุมศูนย์ฯเจ้าหน้าที่ประจําศูนย์ฯได้กล่าวแสดงความดีใจได้พบนายกฯ ทําให้รู้ว่านายกฯตั้งใจทําเพื่อช่วยประชาชนอย่างแท้จริง
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. เรียกนายจ้างก่อสร้างทำเนียบสอบจันทร์นี้ พบปฏิบัติขัดกฏหมายดำเนินการทันที
วันอาทิตย์ที่ 24 ธันวาคม 2560
กสร. เรียกนายจ้างก่อสร้างทําเนียบสอบจันทร์นี้ พบปฏิบัติขัดกฏหมายดําเนินการทันที
กรมสวัสดิการและคุ้มครองแรงงาน เรียกนายจ้างสอบข้อเท็จจริงกรณีลูกจ้างก่อสร้างปรับปรุงอาคารตึกบัญชาการ 1-2 ทําเนียบรัฐบาล ตกนั่งร้านบาดเจ็บ พร้อมตรวจสอบระบบมาตรฐานด้านความปลอดภัย จันทร์ที่ 25 นี้ หากพบปฏิบัติไม่ถูกต้องดําเนินการตามกฎหมายทันที
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยถึงการดําเนินการกรณีนายพีรพัฒน์ สักขวา ลูกจ้างของบริษัท กันต์กนิษฐ์ ก่อสร้าง จํากัด ซึ่งทําการปรับปรุงอาคารตึกบัญชาการ 1-2 ในบริเวณทําเนียบรัฐบาล ตกจากนั่งร้านได้รับบาดเจ็บเมื่อวันที่ 21 ธันวาคมที่ผ่านมาว่า หลังจากทราบเหตุ กสร. ได้ส่งพนักงานตรวจความปลอดภัยลงพื้นที่เพื่อตรวจสอบกรณีดังกล่าวทันทีในเบื้องต้นพบว่านายจ้างไม่ได้จัดให้มีการใช้สายหรือเชือกช่วยชีวิตและเข็มขัดนิรภัยพร้อมอุปกรณ์ฯให้ลูกจ้างได้สวมใส่ขณะปฏิบัติงาน จึงได้ออกหนังสือได้เชิญนายจ้างให้มาพบในวันจันทร์ที่ 25 ธันวาคม 2560 เพื่อตรวจสอบเพิ่มเติมว่านายจ้างได้มีการปฏิบัติตามกฎกระทรวง เรื่อง กําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2551 หรือไม่ ซึ่งหากตรวจสอบแล้วพบนายจ้างไม่ปฏิบัติตามจะดําเนินตามกฎหมายทันที นอกจากนี้เพื่อให้เกิดความปลอดภัยแก่ลูกจ้าง ข้าราชการและเจ้าหน้าที่ที่ปฏิบัติงานอยู่ที่ทําเนียบรัฐบาล ซึ่งอาจต้องสัญจรผ่านบริเวณดังกล่าว กสร.จะตรวจสอบมาตรฐานในการบริหารและจัดการด้านความปลอดภัยด้วย หากพบว่ายังปฏิบัติไม่ถูกต้องจะมีคําสั่งให้ปฏิบัติให้ถูกต้องโดยเร็ว สําหรับอัตราโทษสูงสุดของการไม่ปฏิบัติตามกฎหมายเกี่ยวกับความปลอดภัยในการทํางานคือมีโทษจําคุกไม่เกิน 1 ปี ปรับไม่เกิน 4 แสนบาท หรือทั้งจําทั้งปรับ
อธิบดีกรมสวัสดิการและคุ้มครองแรงงาน กล่าวเพิ่มเติมว่า อุบัติเหตุในการทํางานที่เกิดขึ้นแต่ละครั้งก่อให้เกิดความสูญเสียทั้งผู้ประสบเหตุ ครอบครัว นายจ้างเองก็มีความผิดและถูกดําเนินคดีตามกฎหมาย อย่างไรก็ตามการประสบอันตรายจากการทํางานเป็นเรื่องที่สามารถป้องกันได้เริ่มต้นด้วยการปฏิบัติตามหลักเกณฑ์ที่กฎหมายกําหนด นายจ้าง เจ้าของสถานประกอบกิจการมีข้อสงสัยสอบถามได้ที่ กองความปลอดภัยแรงงานโทรศัพท์ 0 2448 9128-39 สํานักงานสวัสดิการและคุ้มครองแรงงานกรุงเทพมหานครพื้นที่ 10 พื้นที่ สํานักงานสวัสดิการและคุ้มครองแรงงานจังหวัดทุกจังหวัด หรือที่โทรศัพท์สายด่วน 1546
รัฐบาลไทย-ข่าวทำเนียบรัฐบาล-บสย. ลุย Money Expo 2018 จัดหนัก ฟรี! “ค่าธรรมเนียม 4 ปี”
วันอังคารที่ 8 พฤษภาคม 2561
บสย. ลุย Money Expo 2018 จัดหนัก ฟรี! “ค่าธรรมเนียม 4 ปี”
บสย. ลุย Money Expo 2018 จัดหนักแพ็กเกจค้ําประกัน เจาะ SMEs ทุกกลุ่ม โค้งสุดท้าย  โครงการค้ําประกัน PGS6 ปรับปรุงใหม่ ฟรี! ค่าธรรมเนียม 4 ปี พร้อมส่งทีมผู้เชี่ยวชาญให้คําปรึกษาค้ําประกัน-ขอสินเชื่อ จัดเต็มตลอด 4 วัน
นายจตุฤทธิ์ จันทรกานต์ รองผู้จัดการทั่วไป สายงานสนับสนุน บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ในงาน “มหกรรมการเงิน” ครั้งที่ 18 (Money Expo 2018) ซึ่งจะจัดขึ้นระหว่างวันที่ 10-13 พฤษภาคม 2561 บสย. ได้ระดมทีมงานผู้เชี่ยวชาญเพื่อให้คําปรึกษาการค้ําประกันสินเชื่อและการขอสินเชื่อแก่ผู้ประกอบการ SMEs และผู้เข้าร่วมงานตลอด 4 วัน โดยได้จัดเตรียมโครงการ ค้ําประกันสินเชื่อต่างๆ สําหรับผู้ประกอบการ SMEs ทุกกลุ่ม โดยเฉพาะโครงการค้ําประกันสินเชื่อ SMEs ทวีทุน (PGS6) ปรับปรุงใหม่ ซึ่งถือเป็นช่วงโค้งสุดท้าย ฟรี “ค่าธรรมเนียมค้ําประกัน 4 ปีแรก” (รัฐบาลและธนาคารเป็นผู้ชําระแทน) ปีต่อไป 1.75% ต่อปี ค้ําประกันสูงสุด 40 ล้านบาทต่อราย หมดเขตในวันที่ 30 มิถุนายน 2561
สําหรับโครงการอื่นๆ ได้แก่ โครงการค้ําประกันสินเชื่อผู้ประกอบการรายย่อย ระยะที่ 2 ฟรีค่าธรรมเนียมค้ําประกันปีแรก (รัฐบาลเป็นผู้ชําระแทน) ปีต่อไป 1-3% ต่อปี วงเงินตั้งแต่ 10,000 บาท แต่ไม่เกิน 2 แสนบาทต่อราย หมดเขต 30 มิถุนายน 2561 และโครงการค้ําประกันสินเชื่อ Start-up & Innovation เพื่อผู้ประกอบการใหม่ อายุกิจการไม่เกิน 3 ปี และผู้ประกอบการที่มีนวัตกรรม/เทคโนโลยี
ภายในบูธปีนี้ บสย. ยังเตรียมกิจกรรมต่าง ๆ มากมายที่ SMEs ไม่ควรพลาด อาทิ กิจกรรมกดไลค์ & แชร์ เฟสบุ๊ก บสย. รับของที่ระลึกฟรี และตื่นตาตื่นใจไปกับ VR Game ท่องโลกเสมือนจริง
งานมหกรรมการเงินครั้งที่ 18 (Money Expo 2018X จัดขึ้นระหว่างวันที่ 10-13 พฤษภาคม 2561 ณ อาคารชาเลนเจอร์ อิมแพ็ค เมืองทองธานี พบกับบูธ บสย.ได้ที่บูธ J7
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค   081-860-7477   chaninya@tcg.or.th  www.tcg.or.th
ศรัญยู ตันติเสรี   091-771-2885   saranyu@tcg.or.th   www.facebook.com/tcg.or.th
วิขุดา ก้องกีรติ  089-605-9870  wichuda@tcg.or.th
รัฐบาลไทย-ข่าวทำเนียบรัฐบาล-นายกฯ กำชับสั่งการมาตรการเพื่อดูแลการแก้ปัญหาโควิด-19
วันเสาร์ที่ 14 มีนาคม 2563
นายกฯ กําชับสั่งการมาตรการเพื่อดูแลการแก้ปัญหาโควิด-19
นายกฯ กําชับสั่งการมาตรการเพื่อดูแลการแก้ปัญหาโควิด-19
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่านายกรัฐมนตรีกํากับดูแลทุกส่วนราชการที่เกี่ยวข้อง ในการดําเนินการตามข้อสั่งการนายกรัฐมนตรี: มาตรการระยะเร่งด่วน 14 ข้อ ในส่วนของหน้ากากอนามัย นั้น นายกรัฐมนตรีสั่งการอย่างเข้มงวด ห้ามการกักตุน จําหน่ายเกินราคา โดยผู้ฝ่าฝืนจะถูกดําเนินการตามกฎหมาย ทั้งนี้ โรงงานผลิตหน้ากากอนามัยสามารถผลิตเต็มกําลังได้ 1.3 ล้านชิ้นต่อวัน โดยศูนย์การกระจายและบริหารจัดการสินค้าหน้ากากอนามัย ซึ่งมีอธิบดีกรมการค้าภายในเป็น ผอ. ศูนย์ จะเป็นหน่วยงานที่รับผิดชอบการจัดสรรหน้ากากอนามัย โดยเบื้องต้น 7 แสนชิ้นต่อวันจะส่งไปยังสถานพยาบาลเพื่อบุคคลากรทางการแพทย์ และกระจายส่วนที่เหลือไปยังกลุ่มเสี่ยง และจําหน่ายแก่ประชาชน โดยกระทรวงพาณิชย์ และมหาดไทย ร่วมกันจัดเจ้าหน้าที่ตรวจรับทุกจุดจนถึงปลายทาง เพื่อตรวจสอบการจัดสรรหน้ากากอนามัย ป้องกันการกักตุน และจําหน่ายเกินราคา
สําหรับแนวทางปฏิบัติเกี่ยวกับการลาของข้าราชการ สํานักงานคณะกรรมการข้าราชการพลเรือน (ก.พ.) ได้จัดทําหลักเกณฑ์ และแนวทางสําหรับให้ข้าราชการปฏิบัติงานภายในที่พัก เพื่อให้ส่วนราชการพิจารณาดําเนินการตามข้อสั่งการของนายกรัฐมนตรีตามบริบทของการทํางานของส่วนราชการ โดยเป็นไปตามกฎหมายและระเบียบที่เกี่ยวข้อง โดยให้หัวหน้าส่วนราชการหรือผู้ได้รับมอบอํานาจสั่งให้ข้าราชการที่เดินทางกลับมาจาก หรือเดินทางผ่าน หรือมีเส้นทางแวะผ่าน ประเทศที่เสี่ยงต่อการติดเชื้อและแพร่ระบาดของ COVID-19 หรือมีเหตุควรสงสัยว่าเป็น COVID-19 และจําเป็นต้องสังเกตอาการปฏิบัติงานภายในที่พัก 14 วัน โดยไม่ถือเป็นวันลา ตามข้อ 15 ของระเบียบสํานักนายกรัฐมนตรีว่าด้วยการลาของข้าราชการ พ.ศ. 2555 กรณีเป็นปลัดกระทรวง หัวหน้าส่วนราชการขึ้นตรง ให้รัฐมนตรีเจ้าสังกัด หรือผู้ได้รับมอบอํานาจสั่ง และปฏิบัติราชการแทน ซึ่งเมื่อสิ้นสุดระยะเวลาการปฏิบัติงานในที่พักให้กลับไปปฏิบัติงานตามปกติ และการไม่ดําเนินการตามหลักเกณฑ์นี้ ถือเป็นการกระทําผิดวินัยตามระเบียบแบบแผนของทางราชการ ทั้งนี้ หากมีความจําเป็น สํานักงาน ก.พ. จะกําหนดหลักเกณฑ์อื่นเพิ่มเติมต่อไป
รัฐบาลไทย-ข่าวทำเนียบรัฐบาล-กรุงเทพฯ ท็อปฟอร์ม! คว้าแชมป์ 4 ปีซ้อน เมืองที่คนนิยมเที่ยวมากที่สุด
วันพฤหัสบดีที่ 5 กันยายน 2562
กรุงเทพฯ ท็อปฟอร์ม! คว้าแชมป์ 4 ปีซ้อน เมืองที่คนนิยมเที่ยวมากที่สุด
..
- ข่าวดีมาอีกแล้ว..ปีนี้กรุงเทพฯ เมืองหลวงของไทยยังคงครองอันดับ 1 “เมืองที่คนทั่วโลกนิยมท่องเที่ยวมากที่สุด” ติดต่อกันเป็นปีที่ 4 จากการจัดอันดับเมืองที่คนทั่วโลกนิยมท่องเที่ยวของ บ.มาสเตอร์การ์ด (Mastercard Global Destination Cities Index)
- ในปีที่ผ่านมา นักท่องเที่ยวต่างชาติต่างเทใจเดินทางมาท่องเที่ยวในประเทศไทยกว่า 22.78 ล้านคน ซึ่งเพิ่มขึ้นจากปีก่อน และสถานที่เที่ยวยอดนิยม คือ วัดพระแก้ว พระบรมมหาราชวัง วัดอรุณราชวนาราม และตลาดน้ําดําเนินสะดวก
**กรุงปารีส และลอนดอน อยู่ในอันดับ 2 และ 3 ตามด้วยดูไบ สิงคโปร์ กัวลาลัมเปอร์ นิวยอร์ก อิสตันบูล โตเกียว และอันตัลยา ประเทศตุรกี ตามลําดับ**
รัฐบาลไทย-ข่าวทำเนียบรัฐบาล-10 ปี ความร่วมมือไทย-เยอรมัน การเดินทางรักษ์สิ่งแวดล้อม
วันพฤหัสบดีที่ 28 พฤศจิกายน 2562
10 ปี ความร่วมมือไทย-เยอรมัน การเดินทางรักษ์สิ่งแวดล้อม
10 ปี ความร่วมมือไทย-เยอรมัน การเดินทางรักษ์สิ่งแวดล้อม
วันที่ 26 พ.ย. 62 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวต้อนรับในงาน 10 ปี ความร่วมมือไทย-เยอรมัน การเดินทางรักษ์สิ่งแวดล้อม (10 years : The journey of Thai-German cooperation together for a better climate) พร้อมเยี่ยมชมนิทรรศการ "เส้นทางแห่งความร่วมมือไทย-เยอรมัน" ที่สื่อถึงความร่วมมือในการดําเนินงานเพื่อลดภาวะโลกร้อน และร่วมฟังการเสวนาในหัวข้อ "เส้นทางของการเปลี่ยนแปลง (Journey of changes)" ณ สถานเอกอัครราชทูตสหพันธ์สาธารณรัฐเยอรมนี กรุงเทพฯ
นายวราวุธ ศิลปอาชา กล่าวว่า ขอขอบคุณรัฐบาลแห่งสหพันธ์สาธารณรัฐเยอรมนี ที่ให้การสนับสนุนมาอย่างต่อเนื่อง ซึ่งประเทศไทยพร้อมเร่งผลักดันให้เกิดการแก้ไขปัญหาด้านสภาพภูมิอากาศ โดยกําหนดเป้าหมายการลดก๊าซเรือนกระจกลงให้ได้ร้อยละ 20 จากการดําเนินงานตามปกติ (BAU) ในปี พ.ศ. 2573 ภายใต้แผนปฏิบัติการการลดก๊าซเรือนกระจกของประเทศ (NDC) และหวังเป็นอย่างยิ่งว่าความร่วมมือระหว่างประเทศไทยและเยอรมนี จะช่วยสนับสนุนการดําเนินงานดังกล่าว และขยายกรอบความร่วมมือร่วมกันต่อไป
ในโอกาสครบรอบ 10 ปี ความร่วมมือระหว่างประเทศไทยและสหพันธ์สาธารณรัฐเยอรมนีนี้ เป็นโอกาสอันดีในการนําเสนอประสบการณ์การทํางาน และบทเรียนที่ได้รับจากการดําเนินงานในโครงการที่ผ่านมาและโครงการที่ดําเนินงานอยู่ รวมถึงเผยแพร่ผลสําเร็จของการดําเนินงานด้านการเปลี่ยนแปลงสภาพภูมิอากาศและด้านสิ่งแวดล้อมในประเทศไทย เพื่อบรรลุเป้าหมายและก้าวผ่านอุปสรรคต่างๆ ในอนาคตร่วมกัน โดยได้รับการสนับสนุนจากแผนงานปกป้องการเปลี่ยนแปลงสภาพภูมิอากาศระดับสากล (International Climate Initiative : IKI) ภายใต้กระทรวงสิ่งแวดล้อม คุ้มครองธรรมชาติและความปลอดภัยทางปรมาณูแห่งสหพันธ์สาธารณรัฐเยอรมนี (BMU)
รัฐบาลไทย-ข่าวทำเนียบรัฐบาล-ตัวแทนนักธุรกิจชาวจีนในประเทศไทย เข้าเยี่ยมคารวะ รัฐมนตรีประจำสำนักนายกรัฐมนตรี
วันพฤหัสบดีที่ 10 พฤศจิกายน 2559
ตัวแทนนักธุรกิจชาวจีนในประเทศไทย เข้าเยี่ยมคารวะ รัฐมนตรีประจําสํานักนายกรัฐมนตรี
ตัวแทนนักธุรกิจชาวจีนในประเทศไทย เข้าเยี่ยมคารวะ รัฐมนตรีประจําสํานักนายกรัฐมนตรี
วันนี้ (7 พฤศจิกายน 2559) เวลา 10.00 น. ตัวแทนนักธุรกิจชาวจีนในประเทศไทย เข้าเยี่ยมคารวะ รัฐมนตรีประจําสํานักนายกรัฐมนตรี (ม.ล. ปนัดดา ดิศกุล) ณ ห้องรับรอง ตึกนารีสโมสร ทําเนียบรัฐบาล สรุปสาระสําคัญ ดั้งนี้
รัฐมนตรีประจําสํานักรัฐมนตรีกล่าวต้อนรับคณะนักธุรกิจจีนในประเทศไทยก ว่า 20 บริษัท สู่ทําเนียบรัฐบาล พร้อมกล่าวขอบคุณคณะนักธุรกิจจีนที่มีความกรุณาและมีน้ําใจร่วมกันในยามที่ ประชาชนชาวไทยมีความเศร้า
ด้านตัวแทนนักธุรกิจจีน กล่าวว่า หลังจากทราบเรื่องการสวรรคตของพระบาทสมเด็จพระปรมินทรมหาภูมิพลอดุลยเดช รู้สึกเสียใจเป็นอย่างมาก จึงต้องการแสดงความอาลัย เพื่อแสดงถึงน้ําใจที่ได้อาศัยอยู่บนพื้นแผ่นดินนี้ แม้ว่าจะเป็นชาวต่างชาติ แต่ก็ได้รับพระมหากรุณาธิคุณจากพระองค์มาโดยตลอด ซึ่งรัฐมนตรีประจําสํานักนายกรัฐมนตรี ได้แสดงความขอบคุณในนามรัฐบาลและประชาชนชาวไทย พร้อมกล่าวว่า สิ่งที่นักธุรกิจจีนได้ทําให้ประเทศไทยมีความเป็นสุข เจริญรุ่งเรื่อง ก็เปรียบเสมือนเป็นการถวายเป็นพระราชกุศลแด่พระบาทสมเด็จพระปรมินทรมหาภูมิ พลอดุลยเดชอยู่แล้ว จึงหวังว่าทุกฝ่ายจะร่วมกับประชาชนชาวไทยก้าวผ่านช่วงเวลาลําบากนี้ไปด้วยกัน
ตัวแทนนักธุรกิจชาวจีน ยังกล่าวเพิ่มเติมอีกว่า ขณะนี้กําลังจัดทําหนังสือพิเศษพร้อมภาพประวัติศาสตร์ความสัมพันธ์ไทย-จีน รวมทั้งพระบรมราชโชวาทของพระบาทสมเด็จพระเจ้าอยู่หัวภูมิพลอดุลยเดช ในภาษาไทยและภาษาจีนเพื่อเผยแพร่ให้กับชาวจีนที่อาศัยในไทยและเผยแพร่ไปยัง ประเทศจีนด้วย
ภายหลังจากเสร็จสิ้นการหารือ คณะนักธุรกิจจีนได้ร่วมลงนามเพื่อแสดงความอาลัยแด่พระบามสมเด็จพระรัฐมนตรี ประจําสํานักรัฐมนตรีกล่าวต้อนรับคณะนักธุรกิจจีนในประเทศไทยกว่า 20 บริษัท สู่ทําเนียบรัฐบาล พร้อมกล่าวขอบคุณคณะนักธุรกิจจีนที่มีความกรุณาและมีน้ําใจร่วมกันในยามที่ ประชาชนชาวไทยมีความเศร้า
รัฐบาลไทย-ข่าวทำเนียบรัฐบาล-ไวรัสโควิด-19 สามารถติดต่อผ่านทางเส้นผมได้หรือไม่ ??
วันจันทร์ที่ 4 พฤษภาคม 2563
ไวรัสโควิด-19 สามารถติดต่อผ่านทางเส้นผมได้หรือไม่ ??
โควิด-19 ติดต่อผ่านทางเส้นผมได้หรือไม่
Q : ไวรัสโควิด-19 สามารถติดต่อผ่านทางเส้นผมได้หรือไม่ ??
A : จากกรณีการแพร่ระบาดของเชื้อไวรัสโควิด-19 ที่สนามมวย สันนิษฐานได้ว่าอาจมีละอองฝอยน้ําลายจากผู้ที่อยู่บริเวณใกล้ชิดกระเด็นมาใส่ที่เส้นผมได้ ซึ่งมีโอกาสเป็นพาหะในการแพร่เชื้อไวรัสฯ หากมีการสัมผัส แต่ทั้งนี้ยังไม่มีข้อมูลว่าเชื้ออยู่ได้นานเท่าไร
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ประชุมเตรียมพร้อมคณะกรรมการบริหารการพัฒนาระเบียงเศรษฐกิจภาคตะวันออก
วันพฤหัสบดีที่ 2 กุมภาพันธ์ 2560
รัฐมนตรีว่าการกระทรวงอุตสาหกรรม ประชุมเตรียมพร้อมคณะกรรมการบริหารการพัฒนาระเบียงเศรษฐกิจภาคตะวันออก
1 กพ. 60 รัฐมนตรีว่าการกระทรวงอุตสาหกรรม ประชุมเตรียมพร้อมคณะกรรมการบริหารการพัฒนาระเบียงเศรษฐกิจภาคตะวันออก
วันที่ 1 กุมภาพันธ์ 2560 นายอุตตม สาวนายน รัฐมนตรีว่าการกระทรวงอุตสาหกรรม กล่าวว่า รัฐบาลได้เห็นความสําคัญของการพัฒนาระเบียงเศรษฐกิจภาคตะวันออก โดยมุ่งหวังให้เป็นการพัฒนาเศรษฐกิจและสังคมในพื้นที่ครอบคลุมจังหวัดฉะเชิงเทรา ชลบุรี ระยอง ซึ่งเป็นตัวอย่างการพัฒนาเชิงพื้นที่ตามแนวทางไทยแลนด์ 4.0 ได้มีคําสั่งหัวหน้าคณะรักษาความสงบแห่งชาติที่ 2/2560 โดยมีนายกรัฐมนตรีเป็นประธาน) และรัฐมนตรีว่าการกระทรวงอุตสาหกรรม เป็นประธานคณะกรรมการบริหารฯ
การประชุมคณะกรรมการบริหารการพัฒนาระเบียงเศรษฐกิจภาคตะวันออกอย่างไม่เป็นทางการ ณ ห้องประชุมนิคมอุตสาหกรรมมาบตาพุด จังหวัดระยอง ซึ่งที่ประชุมได้รับทราบความก้าวหน้าแผนปฏิบัติการระเบียงเศรษฐกิจภาคตะวันออก ความคืบหน้า 5 โครงการลงทุนหลัก ได้แก่ สนามบินอู่ตะเภา รถไฟความเร็วสูงและรถไฟรางคู่ ท่าเรือแหลมฉบัง การลงทุนในอุตสาหกรรม S-Curve (รถยนต์ไฟฟ้าและ Bio -economy) และการพัฒนาเมืองใหม่ ดังนี้
1. แผนการพัฒนาสนามบินอู่ตะเภากําลังดําเนินงานในระยะแรก โดยจะปิดอาคารผู้โดยสารที่สอง (ขนาด 3 ล้านคนต่อปี) ในกลางปีนี้ และจะเริ่มการลงทุนศูนย์ซ่อมอากาศยานกับบริษัทการบินไทยและพันธมิตรภายในกลางปีนี้เช่นกัน ขนาดนี้มีแผนพัฒนาสนามบินในระยะต่อไป โดยให้รองรับผู้โดยสารจํานวน 15,000,000 คน ได้ภายในห้าปี และวางแผนให้สามารถรองรับผู้โดยสารได้สูงสุดถึง 60,000,000 คนในอนาคต ทั้งนี้ เพื่อลดความแออัดของสนามบินดอนเมืองและสุวรรณภูมิรวมทั้งการลงทุนธุรกิจที่เกี่ยวข้องกับการบิน เช่น ศูนย์ซ่อมอากาศยานเพิ่มเติม คาร์โก้อุตสาหกรรมชิ้นส่วนอากาศยาน ศูนย์ฝึกอบรมบุคลากรการบินและอื่นๆ
2. การลงทุนรถไฟความเร็วสูงสายตะวันออก ได้วางแผนให้รถไฟความเร็วสูงสายตะวันออกสามารถเชื่อมต่อได้ทั้งสามสนามบิน ดอนเมือง สุวรรณภูมิ และอู่ตะเภา และจะเปิดให้เอกชนร่วมทุนได้ในปลายปีนี้
3. ท่าเรือแหลมฉบังระยะที่สามและท่าเรือมาตาพุดระยะที่สาม การดําเนินงานเป็นไปตามแผน แต่ขอให้เร่งรัดกระบวนการทํา PPP ในพื้นที่อีอีซีให้สามารถทําได้อย่างรวดเร็ว
4. อุตสาหกรรม New S-Curve ได้รับรายงานว่า นอกเหนือจากมูลราคาการขอส่งเสริมการลงทุนในอีอีซีที่เพิ่มขึ้นอย่างมากแล้ว ได้รับทราบถึงแผนการลงทุน Bio-economy ของกลุ่มประชารัฐD5 ขอให้เร่งรัดการลงทุนรถยนต์ไฟฟ้า โดยให้มีการจัดทีมเพื่อนําบริษัทชั้นนําต่างๆ มาลงทุนในประเทศไทย ทั้งการประกอบรถยนต์การผลิตชิ้นส่วนและแบตเตอรี่
5. ที่ประชุมเห็นชอบกับการนิคมอุตสาหกรรมแห่งประเทศไทยที่จะจัดตั้ง one stop service ที่ท่าเรือแหลมฉบังเป็นที่แรก และขอให้ดําเนินการให้แล้วเสร็จโดยเร็ว